Δε μπορώ να καταλάβω, πού βρέθηκαν όλα αυτά τα αποτυπώματα;
Είναι μυστήριο! Σε ποιον ανήκουν;
Ξέρεις, υπάρχουν και αποτυπώματα που δεν μπορείς να σβήσεις!
Τι εννοείς;
Μιλάω για κάτι που κάνουμε όλοι μας.
Όλοι αφήνουμε αποτυπώματα στο διαδίκτυο, που ονομάζονται "ψηφιακά αποτυπώματα".
Κάθε φορά που μπαίνεις στο διαδίκτυο για να παίξεις ένα παιχνίδι,
να γράψεις ένα μήνυμα ή να κάνεις μια αναζήτηση στο διαδίκτυο,
αφήνεις ένα αποτύπωμα.
Αλήθεια; Εγώ μοιράζομαι συνέχεια πράγματα στο διαδίκτυο.
Παίζω, κάνω αναρτήσεις, καταχωρώ και στέλνω πληροφορίες σχεδόν κάθε μέρα.
Αφού λοιπόν συνδέεσαι στο διαδίκτυο τόσο πολύ, τα αποτυπώματά σου βρίσκονται παντού!
Και είναι πάρα πολύ δύσκολο να τα σβήσεις!
Δε μπορώ απλά να τα καθαρίσω;
Όχι, δε λειτουργεί έτσι!
Πώς λειτουργεί;
Τα ψηφιακά μας αποτυπώματα μπορούν να γίνουν πάρα πολλά πολύ γρήγορα!
Οπότε πρέπει να σταματάμε και να σκεφτόμαστε όταν βρισκόμαστε στο διαδίκτυο.
Πρέπει να είμαστε ασφαλείς, υπεύθυνοι και να σεβόμαστε τους άλλους.
Πω πω! Οπότε τι θα πρέπει να προσέχω να μην μοιράζομαι στο διαδίκτυο;
Ποτέ μη μοιράζεσαι ιδιωτικές πληροφορίες όπως το ονοματεπώνυμο, τη διεύθυνση,
το τηλέφωνο, την ηλικία ή τα γενέθλια, ακόμα και το σχολείο σου.
Νομίζω πως έχεις δίκιο. Τι μπορώ λοιπόν να μοιράζομαι;
Εγώ μοιράζομαι προσωπικές πληροφορίες, αλλά όχι ιδιωτικές πληροφορίες.
Κρατάω μυστικό το ονοματεπώνυμο και τη διεύθυνσή μου,
αλλά αισθάνομαι ασφαλής να μοιράζομαι τα χόμπι μου και τα αγαπημένα μου πράγματα.
Εντάξει, νομίζω πως κατάλαβα. Μπορεί να αφήνω πολλά αποτυπώματα στο διαδίκτυο,
αλλά πρέπει να σιγουρεύομαι πως είναι ασφαλή, υπεύθυνα και με σεβασμό για τους άλλους.
Έτσι είναι!!
Όμως το μυστήριο των λασπωμένων αποτυπωμάτων δεν το λύσαμε ακόμα!
Α χα! Η υπόθεση λύθηκε!
Όταν είσαι στο διαδίκτυο θυμήσου να σταματάς και να σκέφτεσαι!
Αν δεν είσαι σίγουρος τι να κάνεις, ρώτα πρώτα έναν ενήλικα που εμπιστεύεσαι!
Πόσο πολλά είναι τα δικά σου ψηφιακά αποτυπώματα;